laion/Wikipedia-Exotic huggingface dataset:
Wartislaw VIII

Wartislaw VIII (1373 - 20. või 23. august 1415) oli Pommeri hertsog Pommeri dünastiast. Ta valitses Pommeri-Wolgastis 1394. aastast koos oma venna Barnim VI-ga. Pärast Barnimi surma 1405. aastal valitses ta üksi. Wartislaw VIII oli Pommeri-Wolgasti hertsogi Wartislaw VI ja selle naise Anna teine poeg. Tema isa kavatses algul, et Wartislaw peab ühinema vaimulikkonnaga. 14-aastaselt määrati ta Tribseesi arhidiakoniks. Kuid 1393. aastal jättis ta vaimulikkonna ja abiellus. Traditsiooni kohaselt tegi ta palverännaku Pühale maale, et saada vajalik dispensatsioon. Võimalik, et ta alustas seda palverännakut koos nõbu Pommeri-Stolpi Wartislaw VII-ga, kes pidi reisi haiguse tõttu katkestama. Pärast isa surma 1394. aastal valitses Wartislaw VIII Pommeri-Wolgastit koos oma vanema venna Barnim VI-ga. Ühise valitsemise ajal liitusid nad mõnikord piraatlusevastases võitluses Hansa Liiduga. Mõnikord tegutses hertsog Barnim VI ise piraadina, mis viis pingeliste suheteni Hansa Liidu ja Saksa orduga. Barnim VI suri 1405. aastal. Pärast venna surma valitses Wartislaw VIII Pommeri-Wolgastit üksi ning toimis eestkostjana venna kahele pojale Wartislawile (sünd. 1400) ja Barnimile (sünd. u. 1404). Ta lahendas oma vaidluse Saksa ordu kõrgmeistriga 1406. aasta märtsis ja võttis ette palverännaku Rooma, kus paavst Gregorius XII andis talle Kuldse Roosi. Pärast tagasitulekut andis Wartislaw Kuldse Roosi Pudagla kloostrile, kus seda peagi austati kui imelist. Hiljem hävitas selle abt Heinrich, kes valitses 1479–1493, kuna see oli muutunud iidoliks. Tema valitsemisajal oli Stralsundis juhtum, tuntud kui Papenbrand thom Sunde. Vihane rahvahulk põletas tuleriidal kolm preestrit. Wartislaw vahendas lepitust aastal 1409, kuid ei suutnud seda küsimust lõplikult lahendada. Võitluses Pommeri-Stettini hertsogite, s.o. Swantibor III ja hiljem tema poegade Otto II ja Kasimir V ning Brandenburgi kuurvürsti Friedrich I vahel asus Wartislaw viimase poolele. 1413. aastal sõlmis ta liidu Friedrichiga ja Wartislawi vanem poeg, samuti Wartislaw, kihlus Friedrichi tütre Margaretega. Kuid noorem Wartislaw suri üks või kaks aastat hiljem, enne kui jõudis Margaretega abielluda. Wartislaw VIII ja Friedrich reisisid koos Konstanzi kirikukogule, kus keiser Sigismund võttis Wartislawi kui Pommeri hertsogit. Kuid Wartislaw pidi seejärel rahutuste lahendamiseks Pommerisse tagasi sõitma ega saanud kirikukogul osaleda, nagu näiteks ketser Jan Husi põletamine. Hertsog Wartislaw VIII suri 20. augustil 1415. Ta maeti Peetri kirikusse Wolgastis. Pärast tema surma toimisid tema lesk Agnes ja regentnõukogu eestkostjatena nende poegadele Barnimile ja Swantiborile, samuti tema venna poegadele Wartislawile ja Barnimile, kuni Wartislaw, neljast vanim, 1417. aastal üle võttis. Hertsog Wartislaw VIII abiellus Saksi-Lauenburgi hertsogi Erich IV tütre Agnesega. Nad said neli last: Wartislaw (u. 1398 – 1414 või 1415) Barnim (u. 1406 – 1451) Swantibor (u. 1409 – 1432 ja 1436 vahel) Sophia (suri pärast 1453) Lesk Agnes suri 1435. aastal ja maeti Pudagla kloostrisse.
Semiidid

Semiidid on semi keeli kõnelevad rahvad Ees-Aasias (sh juudid) ja Aafrika kirdeosas (peamiselt Etioopias ja Eritreas). Semiidid on üks kolmest europiidse rassi suuremast alajaotusest aarjalaste ja hamiidide (peamiselt Põhja-Aafrika islamiusuliste ja teiste araablaste) kõrval.
Anne Brasseur

Anne Brasseur (sündinud 19. mail 1950 Luxembourgis) on Luksemburgi poliitik ja endine spordiminister. 28. jaanuaril 2014 valiti ta teise naisena Euroopa Nõukogu Parlamentaarse Assamblee presidendiks.
Vassõl Stuss

Vassõl Stuss (ukraina keeles Василь Семенович Стус) (6. jaanuar 1938 – 4. september 1985 Permi oblast) oli ukraina luuletaja, dissident ja poliitvang. Ukraina kangelane (2005, postuumselt). Uskumise eest ukraina kultuuri säilitamise ning arendamise vajalikkusesse langes ta Nõukogude diktatuuri repressioonide alla, tema looming keelati ja hävitati osaliselt ning ta ise mõisteti pikaks ajaks vangi erirežiimiga poliitvangilaagrisse Perm-36, kus ta 47-aastasena suri. Eesti poliitvangi Enn Tarto arvates tema kambrikaaslane tapeti. Tema poeg Dmõtro Stuss (sündinud 15. novembril 1966 Kiievis) on Ukraina kirjanik, kirjanduskriitik ja toimetaja, Tarass Ševtšenko nimelise Ukraina Rahvusmuuseumi peadirektor (alates jaanuarist 2012), Tarass Ševtšenko nimelise riikliku preemia laureaat. PIRET TARTO ⟩ Navalnõile sai saatuslikuks jalutuskäik, Enn Tarto oli samas surma suus, Postimees, 16. veebruar 2024 Вахтанг Кіпіані. Справа Василя Стуса. Збірка документів з архіву колишнього КДБ УРСР. Вид-во Vivat, 2019.
Ukraina Direktoorium

Ukraina Rahvavabariigi Direktoorium (ukraina keeles Директорія Української Народної Республіки) oli Ukraina Rahvavabariigi juhtorgan. Direktoorium oli viieliikmeline ning selle poliitika oli vasakpoolne ja rahvusmeelne. Näiteks venekeelsed avalikud sildid asendati ukrainakeelsetega. Johannes Remy. Ukraina ajalugu. EKSA, 2018. Lk. 164-165.
Šraavaka

Šraavaka (sanskriti keeles śrāvaka; paali keeles sāvaka ‘kuulaja’; tiibeti keeles nyan thos; hiina keeles 聲聞 shengwen; jaapani keeles shōmon) on budismis ja džainismis üldmõistena õpilane, kuulaja; budismis ka algselt Šākjamuni ehk Buddha otsene õpilane. Mahajaanas on šraavaka üks kolmest põhilisest budismi järgijate tüübist pratjekabuddha ja bodhisattva kõrval. Nyanatiloka (2004). Buddhist Dictionary: Manual of Buddhist Terms and Doctrines. Buddhist Publication Society. ISBN 978-955-24-0019-3. Ida mõtteloo leksikon: šraavaka
Aasta parim tennisist

Aasta parim tennisist on aunimetus igal aastal valitavale Eesti tennisistidele. Erinevate kategooriate parimaid tunnustatakse Eesti Tennise Liidu aasta auhinnagalal. pooleli https://sport.delfi.ee/news/tennis/eesti/kanepi-juhendaja-ei-osutunudki-aasta-parimaks-tennisetreeneriks?id=63164296 https://www.elu24.ee/1082262/galerii-tennise-liidu-hooaja-lopupeol-liuglesid-tantsuporandal-kaia-kanepi-ja-jurgen-zopp https://sport.delfi.ee/news/tennis/eesti/aasta-parimateks-tennisistideks-valiti-kanepi-ja-zopp?id=67152450 https://sport.delfi.ee/news/tennis/eesti/fotod-aasta-parimad-on-taaskord-kanepi-ja-zopp-aasta-tenniseajakirjanik-tuleb-delfist?id=70213047 https://sport.err.ee/78640/eesti-aasta-parimateks-tennisistideks-valiti-kontaveit-ja-zopp https://sport.delfi.ee/news/tennis/eesti/eesti-aasta-tennisistideks-valiti-kontaveit-ja-zopp?id=76329707 https://sport.err.ee/643984/aasta-parimateks-tennisistideks-nimetati-kontaveit-ja-zopp https://tennisnet.ee/tunnustati-eesti-tennise-2018-aasta-parimaid/ https://sport.err.ee/1004236/eesti-aasta-parimateks-tennisistideks-valiti-kontaveit-ja-ivanov https://tennisnet.ee/kuulutati-valja-eesti-tennise-2021-aasta-parimad/ https://sport.delfi.ee/artikkel/120096956/fotod-tenniseliit-lopetas-hooaja-kontaveit-ja-lajal-valiti-aasta-mangijateks Tenniseaasta parimad – Eesti Tennise Liit
Caodong

Caodong (hiina keeles 曹洞; jaapani keeles sōtō) on chan’i alakoolkond, mis rajaneb 9. saj hiina munga Dongshan Liangjie (jaapani keeles Tōzan Ryōkai, 807–869) ja tema õpilase Caoshan Benji (jaapani keeles Sōzan Honjaku, 840–901) õpetusele. Koolkonna nimetus tuleneb nende nimede esimeste silpide kombinatsioonist. Caodong kujunes omaette koolkonnaks 12. saj teravas poleemikas linji koolkonnaga chan’i meetodite üle. Dōgen viis selle 13. saj algul Jaapanisse, kus see on praegu suurima järgijate hulgaga zen’i koolkond (sōtō). Caodong koolkonnas pannakse rohkem rõhku astmelise tee õpetusele ning zazen’i ja vaikse valgustuse meeleharjutustele. Kolm kepihoopi. Käesolevas artiklis on kasutatud "Ida mõtteloo leksikoni" materjale.
Shikantaza

Shikantaza (jaapani ja hiina keeles 只管打座 zhiguan dazuo 'ainult istumine' või 'lihtsalt istumine') või vaikne valgustus (hiina keeles 默照 mozhao; jaapani keeles mokushō) on zen’i harjutusviis, mida viljeldakse eriti caodong’i ehk sōtō koolkonnas. Jaapanisse viis selle Dōgen 1227. aastal Hiinast. Shikantaza seisneb ristijalu vaikselt ja liikumatult istumises ning täielikus keskendumises enda meelele, rakendades üheaegselt meelerahu ja analüüsivat vaatlust. Sōto õpetajate väitel avab selline pikaajaline harjutamine igaühes varjul oleva budasuse, mida tajutakse kerguse ja avatuse tundena. Shikantaza harjutamise tulemusel vabaneb meel koormavatest sundmõtetest ja meeleplekkidest, samas jääb avatuks, toimivaks ja vastuvõtlikuks kõikidele välistele impulssidele, laskmata end ometi neist kaasa haarata. Shikantaza väliselt passiivse harjutusviisi tõttu nimetatakse seda mõnikord ’harjutamiseks ilma harjutamata’. Vaikses valgustuses on lõimunud budismi meeleharjutuste kaks traditsioonilist aspekti: ‘vaikust’ (hiina keeles mo) samastatakse meelerahuga (sanskriti keeles śamatha; hiina keeles zhi), ‘valgustust’ (hiina keeles zhao) aga analüüsiva vaatlusega (sanskriti keeles vipaśyanā; hiina keeles guan). Vaikse valgustuse harjutustes käsitletakse mõlemat ühe ja sama protsessi lahutamatute osadena. Keskendumine objektile, milleks võib olla hingamine, oma keha, meeleolud või mõni muu seadmus, tähendab ühtlasi ka selle üksikasjalikku uurimist ja analüüsi; üks toetub teisele ja vastupidi. Pikaajalise vaikse valgustuse harjutamise tulemusel vabaneb meel ahistavatest sundmõtetest ja meeleplekkidest ning kaob tunnetuspiir enese ja teiste ning ümbritseva maailma vahel. See süvendab kaastunnet ja mõistmist. Ideaalis viib vaikse valgustuse pikaajaline harjutamine virgumiseni. Astmeline tee Käesolevas artiklis on kasutatud "Ida mõtteloo leksikoni" materjale.
Mari-Liis

Mari-Liis on eesti naisenimi. 2020. aasta 1. jaanuari seisuga oli Eestis eesnimi Mari-Liis 1164 naisel. Mari-Liis oli populaarsuselt 162. naisenimi. Mari-Liis oli keskmiselt 29 aasta vanune (mediaanvanus oli samuti 29). Kõige populaarsem oli eesnimi Mari-Liis vanuserühmas 25–29, kus neid oli 10 000 elaniku kohta 31,36. Mari-Liis Aasmäe, laulja Mari-Liis Küla, teatrikunstnik Mari-Liis Lill, näitleja Mari-Liis Lille, disainer Mari-Liis Rahumets, laulja Mari-Liis Sepper, jurist ja tõlkija https://www.stat.ee/nimed/Mari-Liis
Oliver Lauridsen

Oliver Holton Lauridsen (sündinud 24. märtsil 1989 Gentofte vallas) on Taani jäähokimängija, kes mängib kaitsjana Soome kõrgliigaklubis HC TPS. Aastatel 2008–2011 mängis ta USA-s Minnesota osariigis St. Cloud State University jäähokimeeskonnas. 2009. aastal valis Philadelphia Flyers ta NHL-i draft '​is 196. valikuna. 2011. aastal asus ta mängima American Hockey League'is (AHL) Flyersi noorteklubis Adirondack Phantoms. 30. märtsil 2013 debüteeris Lauridsen NHL-is mängus Boston Bruinsi vastu. Hooajal 2012–13 osales ta NHL-is 15 põhihooaja mängus, lõi kaks väravat ja andis ühe väravasöödu. Pärast seda pääses ta järgmise kahe aasta jooksul NHL-is väljakule vaid korra, mängides üle jäänud aja AHL-is. Hooajal 2015–16 mängis Lauridsen Rootsi kõrgliigaklubis Frölunda HC. Ta võitis sel hooajal klubiga nii Rootsi meistrivõistlused kui ka Jäähoki Meistrite Liiga. Aastatel 2016–2020 mängis ta KHL-is Jokerite ridades. 2020. aasta aprillis sõlmis ta kolmeaastase lepingu Rootsi kõrgliigaklubiga Malmö Redhawks. Lauridsen osales Taani jäähokikoondise koosseisus maailmameistrivõistlustel esmakordselt 2013. aastal. Ta kuulus Taani koondisse ka 2022. aasta taliolümpiamängudel. Tema noorem vend Markus Lauridsen on samuti jäähokimängija. Oliver Lauridsen NHL.com lehel Oliver Lauridsen hockeydb.com lehel
Durbe järv

Durbe järv (ka Dorbe järv, läti keeles Durbes ezers) on järv Lätis Lõuna-Kuramaa piirkonna Tadaiķi, Durbe ja Dunalka vallas. Järv asub merepinnast 23,2 meetri kõrgusel. Selle valgla on 156 km² Järv on eutrofeerunud, ent selge veega, ja seal vohab veetaimestik. Kaldad on kohati järsud, ligipääs järvele on hea. Välja voolab Durbe jõgi, mille voolu reguleeriti aastail 1929—1930 ja 1961–1964. Põhja katab 0,5—2,5 meetri paksune mudakiht. Järve kirdeosa jääb aastal 2004 moodustatud Durbe järve luha hoiualale. Idakaldal asub Līguti mõisa häärber, mille juures kasvab mitmete põlispuudega park. Durbe järves elab 12 liiki kalu. Vietvārdu datubāze ezeri.lv
Simon Terodde

Simon Terodde (sündinud 2. märtsil 1988 Bocholtis) on Saksamaa jalgpallur, kes mängib ründajana Saksamaa kõrgliigaklubis FC Schalke 04 Ta on kogu klubikarjääri mänginud Saksamaal. Ta alustas klubikarjääri MSV Duisburgis, mille koosseisus debüteeris Saksamaa esiliigas hooajal 2008–09. Terodde on Saksamaa esiliiga 2. Bundesliga läbi aegade suurim väravakütt 172 väravaga. Saksamaa esiliigas on ta olnud suurim väravakütt neljal korral: hooajal 2015–16 VfL Bochumis mängides (25 väravat), hooajal 2016–17 VfB Stuttgardis mängides (25 väravat), hooajal 2018–19 1. FC Kölnis mängides (29 väravat) ja hooajal 2021–22 Schalkes mängides (30 väraat). Saksamaa kõrgliigas on ta mänginud neljal hooajal, kuid ei ole seal olnud nii edukas kui esiliigas. Tema edukaim hooaeg Saksamaa kõrgliigas on olnud 2017–18, mil ta lõi kaks väravat VfB Stuttgarti särgis ja viis väravat 1. FC Kölni särgis. Hooajal 2020–2021 mängis ta Saksamaa esiliigas Hamburger SV-i meeskonnas ning tegi taas silmapaistva hooaja, kui lõi 24 väravat, millega oli liigas paremuselt teine väravakütt, kuid ei suutnud klubi tagasi Saksamaa kõrgliigasse aidata. 2021. aasta mais siirdus ta Schalkesse, kelle aitas esiliiga võiduga tagasi Saksama kõrgliigasse pääseda (enne seda oli ta Saksamaa esiliiga võitnud 2017. aastal Stuttgardiga ja 2019. aastal Kölniga).
Ivan Toney

Ivan Benjamin Elijah Toney (sündinud 16. märtsil 1996 Northamptonis) on Inglismaa jalgpallur, kes mängib ründajana Inglismaa Premier League'i klubis Brentford. Ta alustas klubikarjääri Northampton Townis, mille koosseisus debüteeris Inglismaa tugevuselt neljandas liigas hooajal 2013–14. 2015. aasta augustis sõlmis ta lepingu Inglismaa kõrgliiga klubiga Newcastle United. Inglismaa kõrgliigas debüteeris Toney 26. septembril 2015 mängus Chelsea vastu. Seejärel mängis ta Newcastle Unitedist laenul mitmes Inglismaa tugevuselt kolmandas liiga klubis: Barnsley (hooajal 2015–16), Shrewsbury Town (hooajal 2016–17), Scunthorpe United (hooaegadel 2016–17 ja 2017–18) ning Wigan Athleticus (hooajal 2017–18). 2018. aasta augustis sõlmis Toney lepingu Inglismaa tugevuselt kolmanda liiga klubiga Peterborough United. Hooajal 2018–19 lõi ta liigas 16 väravat. Järgmisel hooajal lõi ta liigas 24 väravat, millega oli liiga suurim väravakütt. Lisaks valiti ta hooajal 2019–20 EFL League One'i hooaja parimaks mängijaks. 2020. aasta augustis sõlmis Toney viieaastase lepingu Brentfordiga. Tegemist oli Peterborough Unitedi ajaloo kallima üleminekuga. Hooajal 2020–21 lõi Toney Inglismaa esiliigas 31 väravat, millega oli liiga suurim väravakütt ja valiti liigahooaja sümboolsesse koosseisu. 2021. aastal valiti ta lisaks Brentfordi aasta mängijaks. Hooajal 2020–21 kindlustas ta Brentfordiga pääsu Inglismaa kõrgliigasse. Inglismaa kõrgliigas lõi Toney esimese värava 28. augustil 2021 mängus Aston Villa vastu. Barnsley Football League Trophy: 2015–16 Wigan Athletic EFL League One: 2017–18 Individuaalsed EFL League One'i hooaja parim mängija: 2019-20 EFL Championshipi suurim väravakütt: 2020–21 "Peterborough United have sold Ivan Toney to Brentford for a club record fee". Peterborough Today. 31.8.2020. Vaadatud 21.10.2020  Ivan Toney – pildid, videod ja helifailid Wikimedia Commonsis
Pirahã keel

Pirahã keel (ehk pirahani keel) on mura keele ainus säilinud dialekt. Seda peetakse maailma üheks kõige algelisemaks inimkeeleks. Tema kõnelejaid on umbes 300. Pirahã keelt on uurinud Daniel Everett. Pirahã keeles puudub grammatiline eristus ainsuse ja mitmuse vahel, pole numbreid, sugulussuhete nimetusi on vaid 1–2, värvinimetuste olemasolu on kaheldav, lause ehituses puudub rekursioon. Keeles on vaid 10 (naistel) või 11 (meestel) häälikut, ent on toonid. kõige lihtsam keel.
Sara Sorribes Tormo

Sara Sorribes Tormo (sündinud 8. oktoobril 1996 Castellón de la Planas) on Hispaania tennisist.
Venla Hovi

Venla Hovi (sündinud Venla Heikkilä, 28. oktoobril 1987) on Soome endine jäähokimängija (ründaja). Ta võitis Soome naiste jäähokikoondise koosseisus pronksmedali 2010. ja 2018. aasta taliolümpiamängudel ning 2008., 2009. ja 2017. aasta maailmameistrivõistlustel ning hõbemedali 2019. aasta maailmameistrivõistlustel. 2019. aastast töötab ta treenerina Kanadas. Hovil on bakalaureusekraad rakenduslingvistikas Vaasa Ülikoolist ja magistrikraad inglise keel teise keelena erialal Manitoba ülikoolist.
Põimõpe

Põimõpe on õppevorm, mille puhul osa õppest toimub lähiõppena ja osa veebiõppena või paindõppena. Mari Eesmaa. https://www.ajakiri.ut.ee/artikkel/3751. Universitas Tartuensis. Põimõpe. Haridussõnastik
Koroonapandeemia Hispaanias

Koroonapandeemia Hispaanias on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast. Esimene nakatumisjuhtum tuvastati Kanaari saarestikus Gomera saarel 31. jaanuaril 2020. 13. märtsiks oli tuvastatud juhtumid riigi igas provintsis ning 14. märtsil kehtestati üleriigiline eriolukord. 25. märtsil ületas koroonasurmade arv Hispaanias Mandri-Hiinat. Üleriigiline eriolukord lõpetati 21. juuni 2020. 21. oktoobril 2020 ületas koroonaviirusega nakatunute arv 6. riigina maailmas ja 1. riigina Euroopas 1 miljoni piiri; haiguse läbi oli selleks ajaks ametlikel andmetel surnud 34 366 inimest. 25. oktoobril 2020 kuulutati riigis taas välja eriolukord ning see kehtis kuni 9. maini 2021. "Spain passes the 1 million coronavirus cases mark on October 21st". murciatoday.com (inglise). 21.10.2020. Vaadatud 22. oktoober 2020. "Itaalia sulgeb jõusaalid ja kinod, Hispaania kuulutas välja eriolukorra" ERR, 25. oktoober 2020 "Hispaania lõpetas pool aastat kestnud eriolukorra" ERR, 9. mai 2021
Lauri Korpikoski

Lauri Albert Korpikoski (sündinud 28. juulil 1986 Turus) on Soome jäähokimängija, kes mängib Soome kõrgliigaklubis HC TPS ründajana vasakäärel. Ta alustas klubikarjääri Soome klubis HC TPS. Soome kõrgliigas debüteeris ta hooajal 2004–05. 2004. aastal valis New York Rangers ta NHL-i draft '​is 19. valikuna. Põhja-Ameerikasse suundus Korpikoski mängima 2006. aastal. Pärast kahte hooaega American Hockey League'i klubis Hartford Wolf Pack debüteeris ta NHL-is Rangersi meeskonnas 4. mail Stanley karika poolfinaalimängus Pittsburgh Penguinsi vastu. Korpikoski lõi selles mängus ka oma esimese värava NHL-is, kuid Rangers kaotas mängu ja langes edasisest konkurentsist välja. Järgmisel hooajal kuulus ta Rangersi põhimeeskonda. Hooajal 2008–09 lõi ta liigas kuus väravat ja andis kaheksa väravasöötu. 2009. aasta juulis liitus Korpikoski Phoenix Coyotesiga. Ta mängis seal kokku kuus hooaega. Hooaeg 2010–11 oli individuaalselt tema edukaim NHL-is (19+21). Hooajal 2015–16 mängis ta Edmonton Oilersis ning hooajal 2016–17 Dallas Starsis ja Columbus Blue Jacketsis. Hooajal 2017–18 mängis Korpikoski Šveitsi kõrgliigaklubis ZSC Lions, kellega ta tuli sel hooajal Šveitsi meistriks. 2018. aasta mais naasis Korpikoski TPS-i. 2021. aasta oktoobris läks ta kuni hooaja lõpuni laenule Šveitsi kõrgliigaklubisse EHC Biel. 2006. aastal võitis Korpikoski Soome kuni 20-aastaste koondisega juunioride maailmameistrivõistlustel pronksmedali. 2014. aasta taliolümpiamängudel võitis ta Soome jäähokikoondise koosseisus pronksmedali. https://www.eliteprospects.com/player/4219/lauri-korpikoski (vaadatud 19.12.2021) Lauri Korpikoski NHL.com lehel Lauri Korpikoski hockeydb.com lehel
Konstantin Eggert

Konstantin Petrovitš Eggert (Константин Петрович Э́ггерт, ka Konstantin Eggert; sündinud 22. mail 1964 Moskvas) on Venemaa ajakirjanik. Sündis Moskvas, isa oli filmioperaator ja ema arst. Tema emapoolne vanaisa oli tuntud vene nõukogude näitleja ja režissöör Konstantin Eggert (1883–1955), kes pärines baltisaksa aadliperekonnast. Kuna vanemad lahutasid varsti pärast tema sündi, võttis ta ema perekonnanime. 1987. aastal lõpetas Moskva Riikliku Ülikooli Aasia ja Aafrika Instituudi, kus õppides oli spetsialiseerunud araabia keelele ja Lähis-Ida ajaloole. 1987–1990 töötas tõlgina sõjalise missiooni juures Jeemeni Araabia Vabariigis. 1990–1992 Moskvas ilmuva ühiskondlik-poliitilise päevalehe Kurantõ korrespondent, 1992–1998 ajalehe Izvestija väliskorrespondent Lähis-Idas ja Balkanil. 1998. aastast töötas BBC-s, 2002–2009 BBC Moskva toimetuse juhataja. 2009–2010 USA naftakontserni ExxonMobil Venemaa osakonna avalike suhete ja valitsussuhete asepresident. 2010. aastal valiti ta Briti Vilistlasklubi presidendiks, mis loodi 1998. aastal Moskvas ja ühendas venemaalastest Suurbritannia haridusasutuste lõpetajaid "selleks, et suhelda ja aidata neil edasi õppida ja areneda." 2010. aastal sai temast sõltumatu analüütik ja konsultant. 2010–2015 Venemaa raadiojaama Kommersant FM poliitiline kommentaator ja saatejuht. 2016–2018 juhtis Venemaa valitsuskriitilises telekanalis Dožd Ameerika presidendivalimiste programmi "Ameerika mäed" ning saadet "Siin ja praegu". Saksamaa avalik-õiguslik välisringlevi Deutsche Welle Balti riikide korrespondent ja Venemaa asjade nädalakolumnist. Londonis asuva Kuningliku Rahvusvaheliste Suhete Instituudi ehk Chatham House'i liige. 2008. aastal võttis Inglise kuninganna Elizabeth II ta Briti impeeriumi ordu liikmeks. Venemaa Juudi Kongressi ühiskondliku nõukogu liige. Tema kohta on öeldud "kõige juudilikum mittejuut" ja "et olla juudi rahva sõber, ei pea tingimata olema juut". Peab iseennast vene eurooplaseks. "Arhiivikoopia". Originaali arhiivikoopia seisuga 1. november 2020. Vaadatud 22. oktoobril 2020.{{netiviide}}: CS1 hooldus: arhiivikoopia kasutusel pealkirjana (link) https://www.wilsoncenter.org/person/konstantin-eggert "Arhiivikoopia". Originaali arhiivikoopia seisuga 26. aprill 2019. Vaadatud 22. oktoobril 2020.{{netiviide}}: CS1 hooldus: arhiivikoopia kasutusel pealkirjana (link)
Koroonapandeemia Argentinas

Koroonapandeemia Argentinas on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast. Esimene nakatumisjuhtum tuvastati Buenos Aireses 3. märtsil 2020. 19. oktoobril 2020 ületas Argentinas 5. riigina maailmas koroonaviirusega nakatunute arv 1 miljoni piiri, haiguse läbi oli selleks ajaks surnud 26 716 inimest. Deluca, Nicolás; Calatrava, Almudena; Armario, Cristine (22. oktoober 2020). "Argentina passes 1 million cases as virus hits Latin America". ABC News (inglise). Vaadatud 21. oktoobril 2020.
Pringel (perekond)

Pringel (Phocoena) perekond vaalalisi sugukonnast pringellased. Läänemeres elab üks selle perekonna liik – pringel (Phocoena phocoena), ent Eesti vetesse satub ta harva. Perekonda kuulub neli liiki. Phocoena dioptrica prillpringel Phocoena phocoena harilik pringel Phocoena sinus kalifornia pringel Phocoena spinipinnis mustpringel
Blog.tr.ee

Blog.tr.ee on Eesti blogide kataloog, mis võimaldab kasutajatel näha populaarseid teemasid ning postitusi. Blog.tr.ee-st on valminud kolm versiooni. Esimene versioon tuli välja 9. septembril 2005. See oli vaid lihtne kataloog, mis näitas kümmet viimast blogidest korjatud postitust. Teine versioon ilmus avalikkuse ette 12. novembril 2005 ning lubas kasutajatel vaadata ka vanemaid postitusi kui viimast kümmet. Lehe ülesehitus põhines suuresti AJAXi tehnoloogial ning lehekülg ei vajanud värskendamist. Kolmas versioon läks üles 6. septembril 2006, ligi aasta pärast esimest. See võimaldab näha lisaks uuematele ka populaarsemaid postitusi ning väljavõtet fotoblogide piltidest. Kogu lehekülg koostatakse automaatselt. Blog.tr.ee loojad on Andris Reinman ja Heimar Lill. Lehekülge haldab 2006. aastal loodud ettevõte Tr.ee OÜ. Blog.tr.ee
Kohtla-Nõmme Lastekodu

Kohtla-Nõmme Lastekodu oli lastekodu Kohtla-Nõmme alevis. See suleti 1. juulil 2020. "Kohtla-Nõmme lastekodu pannakse kinni" Põhjarannik, 30. mai 2019 "Kohtla-Nõmme lastekodu sulgemisega ei saa viivitada" Põhjarannik, 1. juuni 2019
Looduse raamatukogu

"Looduse raamatukogu" on raamatusari, mida annab välja kirjastus Loodusajakiri. Sari hakkas ilmuma 2011. aastal. 2011. Aasta puud. Koostaja Ann Marvet. 2011. Baumer, Aare. Aare Baumeri köögifüüsika katsed: vaatame, mis välja tuleb! Toimetanud ja katsetanud Helen Arusoo. 2012. Aasta puud 2. Koostaja Ann Marvet. 2012. Mölder, Andrus. Riigita rahvad: Kaukaasia. 2012. Püttsepp, Juhani; Muusikus, Ilmar. Sammud omas Eestis: Loodusesõbras 2005-2009 ilmunud artiklisarjade põhjal. 2012. Karoles, Kalle; Relve, Hendrik. Euroopa ja Aasia metsad. 2013. Setomaa. Koostaja Helen Külvik.